Kom, sá og sigraði

Fróðlegt og skemmtilegt viðtal er við Guðrúnu Hafsteinsdóttur, nýjan formann Samtaka iðnaðarins, í nýju 132 síðna og stórglæsilegu tölublaði Frjálsrar verslunar. Guðrún fór óvænt gegn sitjandi formanni í Samtökum iðnaðarins, Svönu Helen Björnsdóttur, í kosningum um formennsku í félaginu og hafði betur. Hún segir að við Íslendingar séum ríkir af auðlindum – en mannshugurinn sé hin óþrjótandi auðlind og vill byggja upp hátækni- og hugverkaiðnað. Hún vill klára ESB-viðræðurnar en segist ekki vilja inn í ESB nema sjávarútvegur og landbúnaður hafi skýrar undanþágur. Kosningamál hennar á iðnþingi var að félagið yrði sýnilegra og kraftmeira í umræðu um atvinnulífið.

Góðir stjórnarhættir eru eitt af málum málanna í viðskiptalífinu núna. Þessu stórmerka máli eru gerð ítarleg skil í þrjátíu síðna blaðauka. Hvernig vinnur þín stjórn? Ellefu fyrirtæki hafa fengið viðurkenningu sem fyrirmyndarfyrirtæki í stjórnarháttum. Mikið er rætt um ábyrgð stjórnarmanna. En er hún eins mikil og af er látið? Eitt er víst; fyrirtæki kaupa núna í stórauknum mæli ábyrgðartryggingar fyrir stjórnendur og stjórnarmenn.

Leiðari Jóns G. Haukssonar ber yfirskriftina Vit og strit og fjallar um tillögur Samtaka atvinnulífsins um aukin lífsgæði og lífskjör á Íslandi.

Tólf síðna umfjöllun um hlutabréfamarkaðinn og kaupin eins og þau gerast á eyrinni í Kauphöllinni. Þar ber mest á yfirgripsmikilli grein um verðmæti fyrirtækjanna í Kauphöllinni. Það er Már Wolfang Mixa sem skrifar að venju um hlutabréfaviðskipti í Frjálsa verslun.

Hinir þekktu 14 álitsgjafar Frjálsrar verslunar láta til sín taka að venju. Ragnar Árnason, prófessor í hagfræði heldur því fram að opinberum fyrirtækjum sé hyglað.

Ítarleg grein er um Pútín Rússlandsforseta og Janet L. Yellen, dúfuna frá Brooklyn sem tók við sem seðlabankastjóri Bandaríkjanna.

Virginia Marie Rometty, forstjóra IBM. Hún er af mörgum talin áhrifamesti forstjórinn í Bandaríkjunum.

Þetta er aðeins brot af fjölmörgu spennandi efni blaðsins.

Efnisyfirlitið:

12 Hlutabréfamarkaðurinn - Virði skráðra fyrirtækja:

Icelandair metið á 93 milljarða

44 Forsíðuviðtalið:

Hún kom, sá og sigraði

68 Þrjátíu síðna blaðauki:

Góðir stjórnarhættir

22 Kauphöllin:

Meðalforstjórinn með 4,7 milljónir í laun

28 Ragnar Árnason:

Opinberum fyrirtækjum er hyglað

34 Margrét Flóvenz:

Endurkaup á hlutafé

48 Seðlabankastjóri Bandaríkjanna:

Dúfan frá Brooklyn

26 Ítarleg nærmynd:

Hver er hann þessi Pútín?

68 Mál málanna:

Góðir stjórnarhættir

– þrjátíu síðna blaðauki

------

Leiðari: Vit og strit – leiðin að bættum lífskjörum.

Íslenskar þjóðsögur: Þær bestu í einni bók.

Kauphöllin: Virði fyrirtækjanna yfir 500 milljarðar.

Landsbankinn: Starfsmenn fá 160 milljónir í arð.

Forseti Rússlands: Pútín í nærmynd.

Hönnun: Svava Jónsdóttir.

Skoðun: 14 þekktir álitsgjafar Frjálsrar verslunar.

Forsíðuviðtal: Guðrún Hafsteinsdóttir, nýr formaður stjórnar Samtaka iðnaðarins.

Verðmat fyrirtækja: Hvers virði er fyrirtæki þitt?

Seðlabankastjóri Bandaríkjanna: Janet L. Yellen. Dúfan frá Brooklyn.

Bækur: Unnur Valborg Hilmarsdóttir. Öll störf snúast um sölumennsku.

Stjórnun: Sigrún Þorleifsdóttir. Slök frammistaða starfsfólks. Hvernig bregstu við?

Forstjóri IBM: Virginia Marie Rometty. Toppkona á toppnum.

Góðir stjórnarhættir: Prófessor David Beatty.

Frumkvæðið komi frá stjórnum.

Fyrirmyndarfyrirtæki í stjórnarháttum.

Stjórnendur tryggja sig nú gegn kærum!

Hvernig vinnur þín stjórn?

Iðnaðurinn í máli og myndum.

BM Vallá.

RB-rúm.

Lífland.

Set á Selfossi.

Ístak.

Oddi.

Birna Einarsdóttir, viðskiptafræðingur ársins.

Ölgerðin þekkingarfyrirtæki FVH

Verðlaunahátíð Stjórnvísi.

Fundur Samtaka fjárfesta.

Yfirlit yfir ávöxtun bankakerfisins.

Kvikmyndir.

Óperan Ragnheiður.

Ingibjörg Þórðardóttir er vefritstjóri BBC.